उर्वशी के मुताबिक"सलमान भी तो टीवी कर रहे हैं और उन्होंने मेरी बात का सपोर्ट किया था जब मैंने कहा था कि क्या लोग हमेशा टीवी एक्टर टीवी एक्टर बोलते रहते हैं.इसमें कौन सी बुरी बात है.ये हमारी रोज़ी रोटी है."एकता कपूर के सीरियल 'कसौटी ज़िंदगी की' में कमोलिका का यादगार किरदार निभाने वाली उर्वशी ने कहा बिग बॉस के घर में टीवी कलाकारों को बुरा कहने वाले शायद खुद भूल जाते हैं कि वो भी एक टीवी शो पर हैं.अगर आपको अपने ऊपर इतना भरोसा है तो टीवी का सहारा क्यों ले रहे हैं?"उर्वशी ने आगे कहा "मैं अपनी पसंद से एक टीवी कलाकार बनी हूं.ये मेरा काम है और इस काम को नीचा दिखाने का हक ना किसी को है और ना ही मैं कभी दूंगी." टीवी की बढ़ती पहुंच के बारें में बोलते हुए उर्वशी ने कहा"लोग फिल्म स्टार की बात करते हैं,उनकी फिल्मों की बातें करते हैं,वो शायद भूल जाते हैं कि हम घर घर में पहुंचते हैं,एक गांव में भी पहुंच जाते हैं. एक झोपड़ी में रहने वाली औरत भी हमको पहचानती है.हमारे लिए इससे बढ़कर क्या है."बिग बॉस में सलमान खान के कथित हावी होने के रवैये पर उर्वशी ने कहा"ताली एक हाथ से नहीं बजती.अगर आप शो में प्रतिभागी है तो होस्ट भी कोई ऐसे ही नहीं बैठा है.अगर होस्ट ने कुछ सवाल पूछा है तो उसका सीधा जवाब दीजिए."बिग बॉस की प्रतिभागी सपना भावनानी और सलमान खान के बीच शो के दौरान कुछ ऐसी झड़पें हुई थी जिसे कथित तौर पर चैनल द्वारा एडिट कर दिया गया था.टीवी कलाकारों पर तीखी टिप्पणी कोई नई बात नहीं है. गौरतलब है कि पिछले दिनों एक समाचार चैनल पर कांग्रेस के नेता संजय निरुपम ने भी स्मृति ईरानी पर एक टिप्पणी करते हुए कहा था "कल तक आप टीवी पर ठुमके लगा रही थीं और आज आप राजनीति सिखा रही हैं."